กลยุทธ์ลงทุนวันนี้ โบรกฯ แนะเลี่ยงกลุ่ม “อิเล็กทรอนิกส์” เจอแรงกดดันเงินบาทแข็งค่า
กลยุทธ์ลงทุนวันนี้ โบรกฯ แนะเลี่ยงกลุ่ม "อิเล็กทรอนิกส์" เจอแรงกดดันเงินบาทแข็งค่า-ราคาทองแดงอยู่ระดับสูง
9 มี.ค. 2561

บล.โกลเบล็ก ระบุว่า ภาวะตลาดหุ้นไทยวันนี้ได้รับปัจจัยกดดันจากประธานาธิบดีสหรัฐลงนามคำสั่งเก็บภาษีนำเข้าเหล็กและอลูมิเนียม รวมถึงราคาน้ำมันที่ปรับตัวลง อย่างไรก็ตามสนช.มีมติเอกฉันท์เห็นชอบร่างกม.เลือกตั้งสส.-สว.เป็นปัจจัยหนุนต่อดัชนี ดังนั้นคาด SET จะแกว่งตัวในกรอบ 1,771-1,789 จุด
สำหรับกลยุทธ์การลงทุนแนะเก็งกำไรกลุ่มที่มีปัจจัยสนับสนุน คือ 1.) CPF GFPT จีนรับรองมาตรฐานโรงงานผลิตไก่ไทย2.) TVO ราคากากถั่วเหลือง +22%QTD ขณะที่ราคาเมล็ดถั่วเหลืองปรับเพิ่มขึ้นเพียง 11.5%QTD และได้ประโยชน์จากค่าเงินบาทแข็ง
รวมทั้ง 3.) หุ้นปันผลเด่น ASEFA BAFS CPT CRD FTE GLOW KKP NYT PSH PTTGC SCB SF SIS SMPC SPRC TK TOP WHAUP TISCO QH PDI
สำหรับหุ้นที่ควรหลีกเลี่ยง คือ กลุ่มอิเล็กทรอนิกส์จากค่าเงินบาทแข็งค่าสู่ 31.37 บาท/$ (ต้นปี 17 อยู่ที่ 34 บาท/$) และราคาทองแดงทรงตัวในระดับสูง 6,915 $/Ton(ต้นปี 17 อยู่ที่ 5,600 $/Ton)